redakce | Zprávy / Festivalové | 23.04.2020
Sensorium - medzinárodný festival digitálneho umenia a kultúry má nový dátum. Festival sa namiesto pôvodne plánovaného druhého júnového víkendu vráti 28. - 30. augusta 2020.
Sensorium je konferencia s inšpiratívnymi spíkrami, vzdelávanie so špičkovými lektormi, autentický networking, ale aj premiérovo uvedené koncerty a performance. Festival ponúka interdisciplinárny program, ktorý stiera hranice medzi umením, technológiami a vedou, je určený pre domáce, ale aj široko zastúpené medzinárodné publikum. Inšpirovať sa na ňom môžu veční hľadači nových ideí pre budúcnosť. Organizátori aktuálne zvažujú rôzne scenáre pre piaty ročník festivalu. Všetci pôvodne oslovení hostia potvrdili nové termíny. "Verím, že aj vďaka našej aktívnej komunite sa nám podarí vytvoriť niečo úplne nové. Prvoradé je samozrejme zdravie návštevníkov aj organizačného tímu. Zvažujeme aj rôzne hybridné formy eventu, keďže situácia na konci augusta je stále nejasná. Je za tým veľa výskumu a komunikácie s partnerskými festivalmi," hovorí riaditeľka festivalu Lucia Dubačová.
Témou festivalu je Nová senzibilita. "Koncom minulého roka sme si zvolili tému - vtedy sme ešte nevedeli, ako skoro budeme túto novú senzibilitu potrebovať," hovorí ďalej Lucia. Ako uvažovať nad ľudskou skúsenosťou uprostred sveta čiernych skriniek, v ktorom prvé a posledné, čo cez deň vidíme sú lesklé obrazovky mobilných zariadení? S akým zámerom vôbec znovu definovať náš vzťah s technológiami? Tieto a ďalšie otázky reflektuje aj nová vizuálna identita festivalu z dielne štúdia Andrej & Andrej. "Program bude prostredníctvom témy uvažovať nad spoločenskými normami a akútnej nutnosti nachádzať nové cesty pre kritické myslenie, komunikáciu a empatiu," dodáva spolukurátor Juraj Hoppan.
Sensorium predstaví umelcov a kreatívne štúdiá spolupracujúce s MIT Media Lab, Royal Opera House, Berlin Atonal, CERN či Vodafone. Svet, v ktorom digitálne technológie môžu prispieť k demokratickej spoločnosti sa snažia umožniť Tactical Tech. Britské štúdio skúmalo aj kontroverzný prípad Cambridge Analytica a aktuálny problém manipulácie voličských dát a Brexitu. Kultúrnu rozmanitosť festivalu vyzdvihne egyptsko-mexicko-britský ženský kolektív Hyphen-Labs. Ich dizajny, inštalácie a filmy o lepšej budúcnosti vznikli na objednávku londýnskeho Somerset House-u či Tate Exchange a boli prezentované na festivaloch so svetovým renomé ako napr. Sundance, SXSW či v Bielom dome.
Memo Akten je jedným z aktuálne najvýznamnejších umelcov scény mediálneho umenia. Jeho tvorba pokrýva kolízie ľudskej skúsenosti, vedy, technológie a spirituality. Obzvlášť pozoruhodný turecký umelec ocenený prestížnou cenou Prix Ars Electronica využíva širokú škálu médií od svetla, laserov a projektorov až po experimentálne využitia umelej inteligencie. Strhujúce kinetické skulptúry a imerzívne prostredia - to je oceňované kreatívne štúdio Ouuuch, prepájajúce prírodné procesy a generatívny dizajn pre klientov ako CERN, MOMA New York, či National Space Center UK. Ďalšími potvrdenými hosťami sú aj kurátorka manchesterskej organizácie FutureEverything Irini Papadimitriou, hacker a legenda internetového umenia Vuk Ćosić, domácu scénu zastúpia vizuálne umelkyne Evelyn Benčičová či Mária Judová.
Sensorium Festival
28. – 30. 8. 2020
Bratislava, Slovensko
web festivalu
redakce 14.05.2021
Čas, kdy není možné s jistotou plánovat jakékoliv kulturní akce, využil festivalový tým k radikální proměně aktivit pod hlavičkou Žižkovské noci.
redakce 13.05.2021
Ambicí festivalu je oslovovat všechny věkové i žánrové posluchačské vrstvy. Sází na aktuální dění v progresivní hudbě, ale neopomíjí ani stále živou klasiku různých žánrů.
redakce 11.05.2021
Pohoda on the Ground prinesie počas piatich dní na trenčianske letisko desiatky kapiel umelcov a umelkýň.
redakce 10.05.2021
Koncerty unikátních festivalových projektů se přesouvají na Biskupský dvůr pod širé nebe, kde společně s diváky zároveň pokřtí nově vydané desky.
redakce 08.05.2021
Držme si palce, aby se zdravý rozum, respekt a vzájemná úcta znovu vrátily do hry a kulturní sféra mohla otevřít náruč všem.
redakce 07.05.2021
V Petrovaradínské pevnosti se představí i britský techhouseový producent Hot Since 82 a jedna z největších heavymetalových kapel Sabaton.
redakce 04.05.2021
Ambicí festivalu je oslovovat všechny věkové i žánrové posluchačské vrstvy. Sází na aktuální dění v progresivní hudbě, ale neopomíjí ani stále živou klasiku různých žánrů.
redakce 28.04.2021
Zatím není jasné, zda bude existovat nějaké omezení kapacity festivalu, o tom bude rozhodnuto v příštích několika týdnech.
redakce 23.04.2021
Hudební hračička s lehkostí a charismatem překračuje hranice žánrů, dokáže pobavit i inspirovat.
redakce 21.04.2021
Pořadatelé přesun oznámili s těžkým srdcem a opět prosí všechny své fanoušky, kteří si už zakoupili vstupenky na 16. ročník, aby si je, pokud je to jen trochu možné, ponechali.